**KÚPNA ZMLUVA**

**č. 017/1/2024/222**

uzatvorená v zmysle ustanovenia § 409 a nasl.

zákona č. 513/1991 Zb. Obchodného zákonníka v platnom znení

**Článok I**

**Zmluvné strany**

1. **Kupujúci Fakultná nemocnica s poliklinikou Žilina**

Sídlo: Vojtecha Spanyola č. 43, 012 07 Žilina

Štatutárny zástupca: MUDr. Juraj Kacian, MPH, riaditeľ

IČO: 17 335 825

DIČ: 2020699923

IČ DPH: SK2020699923

Bankové spojenie: Štátna pokladnica, Radlinského 32, 810 05 Bratislava 15

IBAN: SK32 8180 0000 0070 0028 0470

Zriadená: zriaďovacou listinou Ministerstva zdravotníctva SR č. 3724/1991-A/XIV-1 zo dňa 09.12.1991 v znení jej zmien

(ďalej ako *„kupujúci“*)

1. **Predávajúci ........................................................**

Sídlo: ........................................................

Štatutárny zástupca: ........................................................

IČO: ........................................................

DIČ: ........................................................

IČ DPH: ........................................................

Bankové spojenie: ........................................................

IBAN: ........................................................

Registrácia: ........................................................

(ďalej ako *„predávajúci“*)

(predávajúci a kupujúci ďalej spoločne ako *„zmluvné strany“*)

**Článok II**

**Východiskové podklady a údaje**

Zmluvné strany uzatvárajú túto kúpnu zmluvu (ďalej aj „*zmluva*“) v zmysle § 108 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len „*zákon o verejnom obstarávaní*“) ako výsledok zadávania podlimitnej zákazky postupom verejnej súťaže  na dodávku tovaru s názvom predmetu zákazky **„RTG žiarič na CT prístroj“**.

**Článok III**

**Predmet zmluvy**

1. Predmetom tejto zmluvy je
2. záväzok predávajúceho za podmienok dohodnutých v tejto zmluve dodať tovar bližšie identifikovaný v bode 3.2 zmluvy, poskytnúť komplexný záručný servis po dobu 12 mesiacov alebo 300 000 sken sekúnd odo dňa podpísania Inštalačného protokolu a previesť vlastnícke právo k tomuto tovaru na kupujúceho a
3. záväzok kupujúceho tovar riadne a včas prevziať a zaplatiť kúpnu cenu podľa zmluvy.
   1. Predávajúci sa na základe tejto zmluvy zaväzuje k dodaniu jedného **1 ks** **náhradného diela - RTG žiarič** (ďalej aj „*náhradný diel*“ alebo aj „*tovar*“) **k CT prístroju Somatom Definition AS, výrobné číslo: 65484.** Náhradný diel bude doposiaľ nepoužitý, nerepasovaný, kompletne nový a plne funkčný, bez akýchkoľvek právnych a faktických váda v súlade s technickou špecifikáciou prístroja uvedenou v **Prílohe č. 1** tejto zmluvy – Technický opis predmetu zákazky, ktorý je neoddeliteľnou súčasťou tejto zmluvy (náhradný diel tiež ďalej aj ako ,,*predmet zmluvy*“).
   2. Predávajúci prehlasuje a podpisom tejto zmluvy potvrdzuje, že je výlučným vlastníkom tovaru a je oprávnený s ním nakladať za účelom jeho predaja podľa tejto zmluvy.
   3. Dodávka tovaru predávajúcim podľa tejto zmluvy zahŕňa aj:
4. služby spojené s dodaním tovaru, t. j. zabezpečenie jeho dopravy do miesta plnenia, vyloženie tovaru v mieste plnenia, vybalenie a likvidácia obalov;
5. kompletizáciu a inštaláciu náhradného dielu na prístroj CT Somatom Definition AS, výrobné číslo: 65484 (ďalej aj ako „*prístroj*“);
6. odskúšanie a uvedenie prístroja ako celku do prevádzky vykonaním funkčnej skúšky prístroja a vykonanie potrebných skúšok prístroja podľa platnej legislatívy pre prácu so zdrojmi ionizujúceho žiarenia;
7. protokolárne prevzatie a odovzdanie tovaru a potrebnej dokumentácie vyžadovanej platnou legislatívou.
   1. Súčasťou záväzku predávajúceho pri dodaní tovaru je v zmysle bodu 3.4.4 zmluvy poskytnutie písomných dokladov potrebných pre riadne a bezchybné používanie tovaru na požadovaný účel **v jednom vyhotovení**, a to najmä, no nie výlučne:
      1. záručný list, ako aj
      2. ďalšia potrebná servisná dokumentácia.
   2. Predávajúci sa ďalej zaväzuje vypracovať v **dvoch vyhotoveniach** a po podpise oboch strán odovzdať kupujúcemu jedno vyhotovenie týchto protokolov:
      1. Preberací protokol a
      2. Inštalačný protokol.
   3. Predmetom tejto zmluvy je ďalej **záväzok predávajúceho poskytovať dohodnuté služby** (plnú autorizovanú servisnú podporu vrátane povinných preventívnych prehliadok a technických kontrol, ktoré sú na tento tovar stanovené právnymi predpismi a výrobcom) k dodanému náhradnému dielu **počas záručnej doby** v trvaní **12 mesiacov alebo 300 000 sken sekúnd odo dňa,** kedy bol prístroj po inštalovaní náhradného dielu protokolárne spustený do prevádzky, o čom zmluvné strany spíšu Inštalačný protokol. Bližšia špecifikácia služieb v rámci záručnej doby je uvedená v Článku VII tejto zmluvy.
   4. Kupujúci sa zaväzuje poskytnúť v rozsahu nevyhnutnom pre riadne a včasné splnenie predmetu tejto zmluvy predávajúcemu na jeho žiadosť nevyhnutnú súčinnosť v čase a spôsobom požadovaným predávajúcim. O dobu omeškania kupujúceho s poskytnutím nevyhnutnej súčinnosti sa predlžuje čas pre splnenie predmetu zmluvy, resp. čas dodania tovaru alebo poskytnutia služby.
   5. Kupujúci ako verejný obstarávateľ si vyhradzuje právo na zmenu kúpnej zmluvy v zmysle § 18 zákona o verejnom obstarávaní.

**Článok IV**

**Kúpna cena a platobné podmienky**

1. Predmet zmluvy sa bude financovať z vlastných zdrojov kupujúceho. Kupujúci neposkytne na plnenie predmetu zmluvy žiaden preddavok.
2. Kúpna cena za predmet zmluvy (ďalej aj „*kúpna cena“* alebo „*cena“)* bola stanovená dohodou zmluvných strán v zmysle zákona NR SR č. 18/1996 Z. z. o cenách v znení neskorších predpisov a jeho vykonávacou vyhláškou MF SR č. 87/1996 Z. z. v znení neskorších predpisov nasledovne:

Cena celkom v EUR bez DPH: ................. EUR (slovom: ........................... eur)

DPH 20%: ................. EUR

**Cena celkom s DPH: ................. EUR (slovom:** ........................... **eur)**

Cenník – návrh na plnenie kritérií je uvedený v **Prílohe č. 2**, ktorá je neoddeliteľnou súčasťou tejto zmluvy.

1. Kúpna cena podľa predchádzajúceho bodu je cena maximálna a konečná za doposiaľ nepoužitý, nerepasovaný, kompletne nový a funkčný tovar bez akýchkoľvek právnych a faktických vád. V kúpnej cene je tiež zahrnuté: kompletné dodanie do miesta plnenia, inštalácia, odskúšanie a uvedenie tovaru do prevádzky, predloženie príslušnej dokumentácie k tovaru, komplexné zabezpečenie služieb počas trvania záručnej doby, prevod vlastníctva k tovaru na kupujúceho a ďalšie v zmluve nešpecifikované náklady predávajúceho, ktoré sa môžu vyskytnúť v súvislosti s komplexným dodaním tovaru resp. poskytovaním služieb podľa tejto zmluvy.
2. Platba sa bude realizovať na základe jednej faktúry bezhotovostným platobným stykom v eurách, bankovým prevodom na účet predávajúceho. Predávajúci je oprávnený vystaviť faktúru **najskôr** po podpísaní Inštalačného protokolu preukazujúceho komplexnú dodávku a inštaláciu tovaru bez akýchkoľvek nedorobkov alebo vád, resp. až po odstránení drobných nedorobkov a vád v zmysle bodu 5.11 tejto zmluvy, ak bol tovar prevzatý s drobnými vadami a nedorobkami.
3. Faktúra musí obsahovať všetky požadované náležitosti daňového dokladu podľa platného právneho poriadku SR a všetky údaje požadované VO. V prípade, že faktúra nebude obsahovať požadované náležitosti, kupujúci je oprávnený vrátiť ju predávajúcemu na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry kupujúcemu. V prípade, že kupujúci nevráti faktúru predávajúcemu na doplnenie do 5 dní odo dňa obdržania, považuje sa faktúra za prevzatú bez pripomienok.
4. Vzhľadom k tomu, že kupujúci je subjektom verejného práva (podľa § 261 ods. 3 písm. d) a § 261 ods. 4 písm. a), b) Obchodného zákonníka) a zároveň poskytovateľom zdravotnej starostlivosti, zmluvné strany sa výslovne dohodli, podľa § 340b ods. 1 a 5 Obchodného zákonníka, že kupujúci je ako dlžník povinný plniť svoje peňažné záväzky v lehote splatnosti 60 dní odo dňa doručenia formálne a vecne správnej faktúry kupujúcemu; predávajúci vyhlasuje, že takéto výslovné zmluvné dojednanie dlhšej lehoty na splnenie peňažného záväzku nie je v hrubom nepomere k jeho právam a povinnostiam vyplývajúcim mu z tohto záväzkového vzťahu (podľa [§ 369d](javascript:%20fZzSRInternal('17049',%20'14615583',%20'14615583',%20'5785147',%20'5785161',%20'0')) Obchodného zákonníka), a že takéto osobitné dojednanie odôvodňuje povaha predmetu plnenia záväzku. Za deň úhrady faktúry sa považuje deň odpísania dlžnej čiastky z účtu kupujúceho.
5. Predávajúci sa zaväzuje, že nepostúpi svoju pohľadávku podľa § 524 a nasl. Zákona č. 40/1964 Zb. Občiansky zákonník v znení neskorších predpisov bez predchádzajúceho súhlasu kupujúceho. Právny úkon, ktorým budú postúpené pohľadávky predávajúceho v rozpore s dohodou kupujúceho podľa predchádzajúcej vety tohto článku, bude podľa § 39 Občianskeho zákonníka neplatný. Súhlas kupujúceho je zároveň platný len za podmienky, že bol na takýto úkon udelený predchádzajúci písomný súhlas MZ SR.

**Článok V**

**Miesto a termín plnenia, prebratie tovaru a dodacie podmienky**

1. Predávajúci sa zaväzuje dodať a nainštalovať tovar a spustiť prístroj do bežnej prevádzky **najneskôr do 5 dní odo dňa nadobudnutia účinnosti tejto zmluvy**, v pracovných dňoch a v čase od 07:00 hod. do 15:30 hod., ak sa zmluvné strany nedohodnú inak.
2. Konkrétny termín dodania tovaru oznámi predávajúci kupujúcemu najmenej dva (2) pracovné dni vopred, aby mohol kupujúci poskytnúť súčinnosť, a to kontaktnej osobe kupujúceho: **Ing. Bohdan Cinko, tel.: +421 910 593 050, mail:** [**cinko@fnspza.sk**](mailto:cinko@fnspza.sk); kontaktnou osobou predávajúceho na tento účel je osoba uvedená v **Zozname zodpovedných osôb**, ktorý tvorí neoddeliteľnú súčasť tejto zmluvy ako jej **Príloha č. 3.**
3. **Miestom dodania tovaru** je sídlo kupujúceho uvedené v bode 1.1 tejto zmluvy **(oddelenie rádiológie).**
4. Kupujúci za účelom prevzatia tovaru zabezpečí v mieste dodania prístroja prístup pre osoby poverené predávajúcim na čas nevyhnutne potrebný na vyloženie, kompletizáciu a inštaláciu tovaru, vrátane spustenia prístroja do prevádzky. Dopravu tovaru na miesto dodania zabezpečuje predávajúci na vlastné náklady tak, aby bola zabezpečená dostatočná ochrana pred jeho poškodením alebo znehodnotením. Dodaný tovar musí byť v súlade s príslušnými predpismi riadne označený údajmi o výrobcovi a tovare, pričom jeho dodávka sa zrealizuje v obale, ktorý zabezpečí jeho bezpečnú prepravu.
5. Dodanie tovaru do miesta dodania potvrdí kupujúci prostredníctvom kontaktnej osoby uvedenej v bode 5.2 zmluvy písomne podpísaním **Preberacieho protokolu**. V preberacom protokole sa potvrdzuje druh, množstvo, vyhotovenie a kompletnosť dodaného tovaru podľa dohodnutej technickej špecifikácie. Kupujúci je povinný pri dodávke tovaru vykonať jeho fyzické prevzatie a reklamovať zjavnú vadu tovaru bezodkladne, najneskôr však do piatich (5) kalendárnych dní odo dňa dodania tovaru.
6. Zistenie vád tovaru podľa bodu 5.5 tejto zmluvy kupujúci oznámi predávajúcemu písomne (t. j. **reklamácia tovaru**) na adresu predávajúceho uvedenú v záhlaví zmluvy alebo mailom na klientske pracovisko predávajúceho podľa bodu 7.13 tejto zmluvy.
7. Kupujúci je oprávnený odmietnuť prevzatie tovaru, ak technické a úžitkové parametre dodaného tovaru nezodpovedajú dohodnutej technickej špecifikácií tovaru podľa Prílohy č. 1 zmluvy. Technická špecifikácia tovaru dohodnutá v tejto zmluve musí byť zhodná s tovarom uvedeným v ponuke predloženej predávajúcim vo verejnom obstarávaní.
8. Predávajúci je povinný dodaný tovar **najneskôr do päť (5) pracovných dní odo dňa nadobudnutia účinnosti tejto zmluvy** na vlastné náklady **nainštalovať, odskúšať a uviesť prístroj ako celok do prevádzky** vykonaním funkčnej skúšky prístroja a vykonaním potrebných skúšok prístroja podľa platnej legislatívy pre prácu so zdrojmi ionizujúceho žiarenia, čo zmluvné strany bezodkladne po splnení tejto povinnosti zo strany predávajúceho potvrdia podpisom **Inštalačného protokolu.** Predávajúci je tiež povinný v tejto lehote predložiť príslušnú dokumentáciu podľa bodu 3.5 a 3.6 tejto zmluvy.
9. Tovar je **riadne dodaný** v deň podpísania Inštalačného protokolu podľa predchádzajúceho bodu tohto článku zmluvy. Tovar bude predávajúcim odovzdaný a kupujúcim prevzatý aj v prípade, že v Inštalačnom protokole budú uvedené vady a nedorobky, ktoré samy o sebe a/alebo v spojení s inými vadami nebránia plynulej a bezpečnej prevádzke prístroja (tzv. drobné vady a nedorobky). Tieto zjavné drobné vady a nedorobky musia byť uvedené v Inštalačnom protokole tovaru so stanovením termínu ich odstránenia, a to najneskôr do 20 pracovných dní od podpisu Inštalačného protokolu oboma zmluvnými stranami, v opačnom prípade má kupujúci právo odstúpiť od zmluvy.
10. **Vlastnícke právo a nebezpečenstvo škody na tovare** prechádza na kupujúceho dňom podpísania Inštalačného protokolu, teda v deň riadneho dodania tovaru kupujúcemu.

**Článok VI**

**Plnenie subdodávateľmi**

1. Predávajúci je oprávnený plniť svoje záväzky z tejto zmluvy aj prostredníctvom tretích osôb – subdodávateľov – podľa svojho vlastného výberu a uváženia.
2. V prípade, ak predávajúci bude plniť záväzky vyplývajúce z tejto zmluvy prostredníctvom subdodávateľov, je povinný najneskôr pri uzatvorení tejto zmluvy predložiť kupujúcemu zoznam všetkých známych subdodávateľov, s uvedením údajov o percentuálnom podiele subdodávky vo vzťahu k predmetu plnenia, popise predmetu plnenia, identifikačné údaje subdodávateľa v rozsahu meno, priezvisko/obchodné meno, IČO, trvalý pobyt/sídlo, osoba oprávnená konať za subdodávateľa v rozsahu meno, priezvisko, adresa pobytu a dátum narodenia. **Zoznam subdodávateľov** bude uvedený v **Prílohe č. 4**, ktorá je neoddeliteľnou súčasťou tejto zmluvy.
3. Predávajúci v plnom rozsahu zodpovedá za výber svojich subdodávateľov a/alebo spolupracujúcich tretích osôb a garantuje spôsobilosť subdodávateľov pre plnenie predmetu tejto zmluvy.
4. Pokiaľ predávajúci použije na plnenie svojich záväzkov podľa tejto zmluvy subdodávateľa, zodpovedá kupujúcemu tak, akoby záväzok plnil sám.
5. Predávajúci zodpovedá za poučenie a oboznámenie subdodávateľov so všetkými povinnosťami, ktoré mu ako predávajúcemu vyplývajú z tejto zmluvy.
6. Predávajúci je povinný oznámiť kupujúcemu bezodkladne akúkoľvek zmenu údajov o subdodávateľovi a rovnako tak prípadnú zmenu subdodávateľa a jeho údaje.
7. Predávajúci je povinný písomne predložiť kupujúcemu na odsúhlasenie každého subdodávateľa.
8. Predávajúci vyhlasuje, že je partnerom verejného sektora v zmysle ustanovenia § 2 zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „*ZoRPVS*“), a je súčasne zapísaný v registri partnerov verejného sektora (ďalej len „*register*“), ktorého správcom a prevádzkovateľom je Ministerstvo spravodlivosti Slovenskej republiky.
9. Predávajúci tiež vyhlasuje, že v prípade, ak bude plniť predmet plnenia tejto zmluvy prostredníctvom subdodávateľov, ktorí majú povinnosť zapisovať sa do registra v zmysle ZoRPVS, že títo budú v čase uzavretia tejto zmluvy alebo v čase použitia takéhoto subdodávateľa v registri zapísaní. V prípade, ak počas platnosti tejto zmluvy dôjde k právoplatnému výmazu subdodávateľa z registra, je Predávajúci povinný okamžite ukončiť plnenie tejto Zmluvy prostredníctvom takéhoto subdodávateľa.
10. Navrhovaný subdodávateľ spĺňal podmienky účasti týkajúce sa osobného postavenia a neexistovali u neho dôvody na vylúčenie podľa § 40 ods. 6 písm. a) až g) a ods. 7 a 8; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky alebo koncesie, ktorý má subdodávateľ plniť.

**Článok VII**

**Zodpovednosť za vady a záručná doba**

1. Predávajúci zodpovedá za vady, ktoré má dodaný tovar alebo ním poskytnuté služby v okamihu, keď prechádza nebezpečenstvo škody na tovare na kupujúceho a za vady tovaru, ktoré sa vyskytnú po prevzatí dohodnutého tovaru v záručnej dobe.
2. Predávajúci ručí za vlastnosti tovaru, resp. služieb poskytnutých podľa tejto zmluvy počas záručnej doby. Predávajúci zodpovedá za to, že tovar je dodaný podľa podmienok tejto zmluvy, v súlade s predloženou ponukou vo verejnom obstarávaní a podľa platných právnych predpisov a že počas záručnej doby bude mať vlastnosti dohodnuté v tejto zmluve.
3. Predávajúci poskytuje na predmet zmluvy a všetky jeho súčasti komplexnú záruku, ktorá bola stanovená predávajúcim **v trvaní 12** **mesiacov** **alebo 300 000 sken sekúnd odo dňa podpísania Inštalačného protokolu**.
4. Práva zo zodpovednosti za vady, ktoré sa vyskytnú počas trvania záručnej doby, musí kupujúci uplatniť u predávajúceho bez zbytočného odkladu po tom, čo kupujúci vady zistil v záručnej dobe, inak zanikajú.
5. Komplexná záruka predstavuje súbor opatrení, ktoré bude v rámci ceny za predmet zmluvy vykonávať predávajúci po dobu trvania záručnej doby na predmete zmluvy za účelom bezporuchovej prevádzky predmetu zmluvy a za účelom udržania všetkých parametrov uvedených v technickej špecifikácii predmetu zmluvy. Opatreniami sa rozumie najmä nie však výlučne:
6. oprava vád a porúch tovaru, t. j. uvedenie tovaru do stavu plnej využiteľnosti vzhľadom k jeho technickým parametrom, alebo výmena tovaru za nový, ak sa vada tovaru nedá odstrániť opravou, pričom nový tovar bude poskytnutý bezodplatne;
7. dodávka a výmena všetkých potrebných náhradných dielov/súčiastok k predmetu zmluvy v prípade ich poruchy, ktoré sami o sebe majú kratšiu dobu životnosti, alebo kratšiu záručnú dobu, ako je záručná doba poskytovaná predávajúcim;
8. dodávky a zabudovanie náhradných dielov, ktoré sú potrebné k riadnej a bezporuchovej prevádzke tovaru, vrátane demontáže, odvozu a likvidácie použitého a nepotrebného spotrebného materiálu, náplní a náhradných dielov;
9. vykonanie validácií a kalibrácií zariadenia, resp. jeho relevantných častí;
10. vykonanie pravidelných technických kontrol a prehliadok vo výrobcom predpísanom rozsahu a intervale podľa servisného manuálu, pričom poslednú takúto kontrolu je dodávateľ povinný vykonať aj mesiac pred uplynutím záručnej doby a bezplatne odstrániť všetky zistené vady a nedostatky, s výnimkou vád uvedených v bode 7.7 zmluvy;
11. vykonanie ďalších servisných úkonov a činností v súlade s príslušnou právnou úpravou a aplikovateľnými normami;
12. práce (servisné) hodiny a dojazdy servisných technikov predávajúceho do miesta inštalácie predmetu zmluvy v rámci zabezpečenia záručného servisu;
13. vykonanie akýchkoľvek neplánovaných opráv a údržby, ktoré nevyplývajú zo servisného plánu výrobcu zariadenia, ak takáto oprava je nevyhnutná za účelom zabezpečenia prevádzky prístroja, vrátane generálnej opravy;
14. technicko-organizačná pomoc a poradenstvo pri prevádzkovaní prístroja prostredníctvom klientskeho pracoviska predávajúceho uvedeného v bode 7.13 zmluvy, a to v rozsahu najviac 1 hodina v jednom kalendárnom mesiaci; v prípade služby poradenstva sa táto bude poskytovať v pracovnom čase od 7:00 hod. do 15:30 hod. počas pracovných dní.
15. Záručná doba podľa bodu 7.3 tejto zmluvy sa automaticky predlžuje o dobu, po ktorú nemohol byť predmet zmluvy využívaný na účel, na ktorý je určený, pre jeho vady, za ktoré zodpovedá predávajúci, vrátane doby odstraňovania takýchto vád.
16. **Záruka sa nevzťahuje na vady tovaru**, ktoré spôsobí kupujúci neodbornou manipuláciou, resp. používaním tovaru v rozpore s návodom na obsluhu. Záruka sa nevzťahuje tiež na vady, ktoré vzniknú v dôsledku živelnej pohromy, vyššej moci alebo vandalizmu.
17. V oznámení, resp. reklamácii vady tovaru alebo služieb poskytnutých podľa tejto zmluvy, je kupujúci povinný každú jednotlivú vadu, resp. nedostatok špecifikovať (označenie vady a miesta, kde sa vada nachádza a stručný popis, ako sa vada prejavuje).
18. Predávajúci je povinný počas záručnej doby **odstrániť vady tovaru alebo poskytnutých služieb v nasledujúcich lehotách od nástupu na opravu**:
19. oprava vady tovaru, pri ktorej nie je potrebná dodávka náhradného dielu, **do 48 hodín;**
20. oprava vady tovaru s dodávkou náhradného dielu a oprava vadne poskytnutej služby **do 72 hodín**.
21. V prípade, že nedôjde k odstráneniu vady, pri ktorej nie je potrebná dodávka náhradného dielu ani do 48 hodín od uplynutia lehoty podľa bodu 7.9.1 tejto zmluvy, kupujúci je oprávnený odstrániť vady na náklady predávajúceho.
22. V prípade, že nedôjde k odstráneniu vady s dodávkou náhradného dielu ani do 48 hodín od uplynutia lehoty podľa bodu 7.9.2 tejto zmluvy, kupujúci je oprávnený odstrániť vady na náklady predávajúceho.
23. Počas záručnej doby je servisný technik predávajúceho povinný nastúpiť na odstránenie vady a vadu odstrániť v lehotách podľa bodu 7.9 tohto článku zmluvy, a to:
24. v pracovný deň v čase medzi 7:00 hod. a 15:30 hod.,
25. resp. do 12:00 hod. najbližšieho pracovného dňa, pokiaľ lehota 48 hodín pripadne na deň pracovného pokoja.
    1. Kupujúci je oprávnený vadu, ktorú zistí na predmete zmluvy počas záručnej doby, nahlásiť predávajúcemu prostredníctvom **klientskeho pracoviska predávajúceho** (help desk / call centrum a pod.): tel.: ..........................., email: ......................... Kupujúci je oprávnený k telefonickému hláseniu podporne nahlásiť nefunkčnosť alebo vadu zariadenia tiež zaslaním emailovej správy na tu uvedenú emailovú adresu predávajúceho.
    2. V prípade, ak komunikačným kanálom klientskeho pracoviska predávajúceho je emailová komunikácia, za moment nahlásenia vady sa považuje moment prijatia emailovej správy predávajúcim. V prípade ak komunikačným kanálom klientskeho pracoviska predávajúceho je fax, za moment nahlásenia vady sa považuje moment prijatia faxovej správy predávajúcim. V prípade, ak komunikačným kanálom klientskeho pracoviska predávajúceho je telefónna linka, za moment nahlásenia vady sa považuje moment spätného emailového potvrdenia kupujúcemu a jeho evidencia, vrátane mena oznamovateľa, telefónneho čísla pre potvrdenie a stručného opisu vady.
    3. V prípade použitia emailovej správy kvôli nedostupnosti telefónnej linky, ktorú tvrdí kupujúci, je predávajúci povinný preukázať, že telefónna linka bola dostupná, pokiaľ nebude súhlasiť s tvrdením kupujúceho o nedostupnosti tejto linky. Predávajúci nenesie zodpovednosť za nedostupnosť telefónnej linky v prípade, ak dôjde k výpadku poskytovaných telekomunikačných služieb a predávajúci túto skutočnosť preukáže kupujúcemu.
    4. Predávajúci je povinný nastúpiť na odstránenie vady a túto vadu odstrániť a uviesť predmet zmluvy do bežnej prevádzky v lehotách uvedených v bode 7.9 tejto zmluvy. V prípade nedodržania niektorej z uvedených lehôt, má kupujúci právo požadovať od predávajúceho za každé jedno porušenie **zmluvnú pokutu** za nedodržanie lehôt spojených so zárukou v nasledujúcej výške 20 eur za každú začatú hodinu omeškania.

**Článok VIII**

**Zmluvné sankcie a zodpovednosť za škodu**

1. V prípade omeškania predávajúceho s dodaním tovaru má kupujúci právo požadovať od predávajúceho zmluvnú pokutu vo výške 0,05 % z kúpnej ceny za každý kalendárny deň omeškania, nárok na náhradu škody nie je tým dotknutý.
2. V prípade omeškania predávajúceho s termínmi plnenia služieb počas záručnej doby má kupujúci nárok na zmluvné pokuty vo výške a za podmienok podľa bodu 7.16 tejto zmluvy, maximálne však do výšky 100% z kúpnej ceny bez DPH podľa tejto zmluvy.
3. Zaplatenie zmluvnej pokuty nezbavuje predávajúceho povinnosti dodať príslušné omeškané plnenie v zmysle tejto zmluvy.
4. Predávajúci môže požadovať úrok z omeškania vo výške aktuálnej sadzby zákonných úrokov z omeškania podľa § 369 ods. 2 a § 369a Obchodného zákonníka v znení neskorších predpisov v spojení s § 1 ods. 1 nariadenia vlády Slovenskej republiky č. 21/2013 Z. z.
5. Rozhodnutie požadovať zaplatenie zmluvnej pokuty alebo úroku z omeškania oznámi oprávnená zmluvná strana doručením penalizačnej faktúry druhej zmluvnej strane. Splatnosť penalizačnej faktúry je 30 dní odo dňa jej doručenia druhej zmluvnej strane.
6. Uplatnením peňažných sankcií nie je dotknuté právo zmluvnej strany na náhradu škody, a to vo výške presahujúcej zmluvnú pokutu.
7. Zmluvné strany prehlasujú, že si budú poskytovať potrebnú súčinnosť pri plnení záväzkov vyplývajúcich z tejto zmluvy a navzájom si budú oznamovať všetky okolnosti a informácie, ktoré majú alebo môžu mať vplyv na jej plnenie.
8. Každá zmluvná strana zodpovedá za priamu škodu spôsobenú druhej zmluvnej strane v súvislosti s plnením tejto zmluvy.
9. Zmluvné strany sa dohodli, že § 374 Obchodného zákonníka sa neaplikuje.
10. Vzniknutá škoda bude poškodenej zmluvnej strane uhradená za predpokladu riadneho preukázania jej vzniku, výšky, porušenia zmluvnej povinnosti a príčinnej súvislosti medzi týmto porušením a vznikom škody, ak navrátenie do pôvodného stavu nie je možné.
11. Žiadna zmluvná strana nebude zodpovedná druhej zmluvnej strane za nesplnenie alebo omeškanie s plnením svojich zmluvných záväzkov, ak takéto omeškanie alebo neplnenie bude spôsobené v dôsledku neposkytnutia súčinnosti druhej zmluvnej strany.

**Článok IX**

**Ukončenie zmluvného vzťahu**

1. Zmluvu je možné ukončiť:
2. dohodou oboch zmluvných strán;
3. odstúpením od zmluvy z dôvodov uvedených v zákone alebo v tejto zmluve. Odstúpenie je účinné dňom doručenia písomného oznámenia o odstúpení od zmluvy druhej zmluvnej strane. V prípade pochybností sa má za to, že oznámenie o odstúpení bolo doručené na tretí deň odo dňa jeho zaslania poštou doporučene na adresu sídla druhej zmluvnej strany, pričom deň odoslania sa do tejto lehoty nepočíta. Odstúpením od zmluvy nie je dotknuté právo na náhradu škody a na úhradu zmluvnej pokuty, na ktorý vznikol nárok pred odstúpením od zmluvy.
4. Kupujúci môže odstúpiť od zmluvy **pre podstatné porušenie zmluvy** predávajúcim najmä:
5. za nedodržanie termínu dodania tovaru podľa bodu 5.1 tejto zmluvy;
6. za dodanie predmetu zmluvy, ktorý nezodpovedá vlastnostiam, akosti, množstve dohodnutých v zmluve, alebo za neodstránenie drobných nedorobkov a vád tovaru v termíne dohodnutom v zmysle bodu 5.9 zmluvy,
7. za neodovzdanie dokladov, ktoré sú potrebné na prevzatie a na užívanie tovaru v zmluve dohodnutom termíne;
8. ak predávajúci je v čase plnenia zmluvy zaradený do Zoznamu s kvalifikovanými negatívnymi referenciami (black-list) trhoviska;
9. ak dôjde k výmazu predávajúceho ako partnera verejného sektora v zmysle ZoRPVS z registra počas platnosti tejto zmluvy;
10. za nedodržanie povinnosti predávajúceho uvedenej v bode 6.9 tejto zmluvy;
11. ak mu bol právoplatne uložený zákaz účasti podľa § 182 ods. 3 písm. b) zákona o verejnom obstarávaní;
12. ak je predávajúci ako partner verejného sektora viac ako 30 dní v omeškaní so splnením povinnosti podľa § 10 ods. 2 tretej vety ZoRPVS;
13. kupujúci zistí, že predávajúci dodal tovar prostredníctvom subdodávateľa, ktorý nespĺňa podmienky účasti týkajúce sa osobného postavenia a existujú u neho dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, a nie je oprávnený dodať tovar vo vzťahu k tej časti predmetu zákazky, ktorú má subdodávateľ plniť.
    1. Predávajúci je oprávnený odstúpiť od zmluvy pri podstatnom porušení zmluvy v prípadoch ustanovených Obchodným zákonníkom alebo tiež v prípadoch ustanovených touto zmluvou.
    2. Pri podstatnom porušení zmluvných povinností predávajúceho spočívajúcich v nedodržaní ktorejkoľvek požiadavky kupujúceho bude kupujúci oprávnený, okrem ukončenia zmluvného vzťahu, vystaviť predávajúcemu negatívnu referenciu pre Úrad pre verejné obstarávanie, v ktorej kupujúci úradu oznámi, že došlo k predčasnému ukončeniu zmluvného vzťahu z dôvodu podstatného porušenia povinnosti predávajúcim.

**Článok X**

**Mlčanlivosť a ochrana osobných údajov**

* 1. Predávajúci je povinný poučiť všetky fyzické osoby, ktoré sa budú podieľať v jeho mene a na jeho zodpovednosť pri plnení zmluvy o povinnosti zachovávať mlčanlivosť o osobných údajoch. Predávajúci predloží podpísané poučenie o povinnosti mlčanlivosti pred plnením zmluvy pre každú vyslanú fyzickú osobu, alebo pred samotným výkonom práce každá vyslaná fyzická osoba sa oboznámi s poučením u objednávateľa a poučenie podpíše. Bez uvedeného, vyslanej osobe nebude umožnený výkon práce na pracoviskách objednávateľa, kde môže prísť do styku s osobnými údajmi.
  2. Neumožnený vstup do priestorov kupujúceho zástupcovi predávajúceho bez poučenia o mlčanlivosti sa nepovažuje za neposkytnutie súčinnosti pri plnení zmluvy zo strany kupujúceho.
  3. Predávajúci v súlade s bodom 10.1 tejto zmluvy je povinný dodržiavať mlčanlivosť vo vzťahu ku skutočnostiam, zisteným počas plnenia predmetu tejto zmluvy. Všetky dokumenty, ktoré predávajúci obdrží od kupujúceho alebo ktoré predávajúci vyhotoví podľa požiadaviek kupujúceho a podľa tejto zmluvy, budú dôverné a nebude možné ich použiť bez predchádzajúceho súhlasu kupujúceho.
  4. Vyslaná fyzická osoba zároveň podpíše oboznámenie sa s informáciou o spracovaní osobných údajov v zmysle článku 13 a príslušných recitálov Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona NR SR č. 18/2018 Z. z. o ochrane osobných údajov a o zmene a doplnení niektorých zákonov **–** Evidencia zástupcov a predávajúcich a kupujúcich.
  5. Poučenie o mlčanlivosti s prehlásením o informovaní je dostupné na webových stránkach objednávateľa [www.fnspza.sk](http://www.fnspza.sk), v sekcii „Ochrana osobných údajov, GDPR“: P O U Č E N I E o povinnosti mlčanlivosti s informačnou povinnosťou.
  6. Predávajúci zodpovedá za porušenie povinnosti za vyslané fyzické osoby, ktoré sa podieľajú na plnení zmluvy v mene predávajúceho v priestoroch objednávateľa.
  7. Predávajúci ako poučená osoba potvrdzuje podpisom tejto zmluvy, že bola informovaný o zásadách ochrany osobných údajov v zmysle článku 13 a príslušných recitálov Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona NR SR č. 18/2018 Z. z. o ochrane osobných údajov a o zmene a doplnení niektorých zákonov, dostupné na webových stránkach objednávateľa v sekcii „Ochrana osobných údajov, GDPR“.

**Článok XI**

**Protikorupčné opatrenia**

* 1. Každý účastník zmluvy sa zaväzuje, že neponúkne, neposkytne, ani sa nezaviaže poskytnúť žiadnemu zamestnancovi, zástupcovi alebo tretej strane konajúcej v mene druhého účastníka zmluvy, a rovnako neprijme, ani sa nezaviaže prijať od žiadneho zamestnanca, zástupcu alebo tretej strany konajúcej v mene druhého účastníka zmluvy žiaden dar, ani inú výhodu, či už peňažnú alebo inú, v súvislosti s dojednávaním, uzatváraním alebo plnením tejto zmluvy.
  2. Každý účastník zmluvy sa zaväzuje bezodkladne informovať druhého účastníka zmluvy, pokiaľ si bude vedomý alebo bude mať konkrétne podozrenie na korupciu pri dojednávaní, uzatváraní alebo pri plnení tejto zmluvy.
  3. Účastníci zmluvy sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto zmluvy, ktoré by spôsobilo, že by účastníci zmluvy alebo osoby ovládané účastníkmi zmluvy porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.
  4. V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto zmluvy je poskytnutý účastníkovi zmluvy alebo zástupcovi účastníka zmluvy v rozpore s týmto článkom zmluvy, môže účastník zmluvy od tejto zmluvy odstúpiť.

**Článok XII**

**Záverečné ustanovenia**

1. Táto zmluva nadobúda platnosť dňom jej podpísania zmluvnými stranami. Táto zmluva je povinne zverejňovanou zmluvou v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení. Zmluvné strany berú na vedomie a súhlasia, že táto zmluva vrátane všetkých jej súčastí a príloh bude zverejnená v Centrálnom registri zmlúv (ďalej len „*CRZ*“). CRZ je verejný zoznam povinne zverejňovaných zmlúv, ktorý vedie Úrad vlády Slovenskej republiky v elektronickej podobe. Zverejnenie zmluvy v CRZ sa nepovažuje za porušenie ani za ohrozenie obchodného tajomstva a informácie označené v tejto zmluve ako dôverné v zmysle § 271 odsek 1 Obchodného zákonníka sa nepovažujú za dôverné informácie. V súlade s § 47a ods. 1 Občianskeho zákonníka je **zmluva účinná dňom nasledujúcim po dni jej zverejnenia v CRZ.**
2. Zmluvné strany sa dohodli, že právne vzťahy z tejto zmluvy sa spravujú právnym poriadkom Slovenskej republiky, najmä príslušnými ustanoveniami zákona č. 513/1991 Zb. Obchodného zákonníka v platnom znení a zákona o verejnom obstarávaní.
3. Neoddeliteľnú súčasť tejto zmluvy tvorí **certifikát, resp. vyhlásenie o zhode**, ktorý obsahuje registračné čísla ŠUKL ako doklad preukazujúci, že predmet zmluvy je spôsobilý na poskytovanie zdravotnej starostlivosti. Takýto doklad predloží predávajúci kupujúcemu ako **Prílohu č. 5** k tejto zmluve, v lehote najneskôr pri jej podpise.
4. Zmluvné strany sa zaväzujú, že všetky spory vyplývajúce z tejto zmluvy budú riešiť osobným rokovaním o možnej dohode. Prípadné spory, o ktorých sa zmluvné strany nedohodli, budú postúpené na rozhodnutie vecne a miestne príslušnému súdu podľa sídla odporcu.
5. Ak niektoré ustanovenia tejto zmluvy stratili platnosť, alebo sú platné len sčasti alebo neskôr stratia platnosť, nie je tým dotknutá platnosť ostatných ustanovení. Namiesto neplatných ustanovení sa použije úprava, ktorá sa čo najviac približuje zmyslu a účelu tejto zmluvy.
6. Všetky doplnky alebo zmeny tejto zmluvy je možné urobiť len na základe dohody zmluvných strán, vo forme písomných, vzostupne číslovaných dodatkov.
7. Zmluva je vyhotovená v štyroch vyhotoveniach, z ktorých predávajúci obdrží jedno originálne vyhotovenie a kupujúci tri originálne vyhotovenia.
8. Zmluvné strany vyhlasujú, že si túto zmluvu pred jej podpísaním prečítali, jej obsahu porozumeli, neuzavreli ju v tiesni, ani za inak nevýhodných podmienok, ale slobodne, vážne, určite a zrozumiteľne, na znak čoho ju vlastnoručne podpisujú.

V .........................., dňa ..................... V Žiline, dňa ..........................

**Za predávajúceho: Za kupujúceho:**

Fakultná nemocnica s poliklinikou Žilina

................................................ .............................................

MUDr. Juraj Kacian, MPH

riaditeľ FNsP

**Príloha č. 1:** Technický opis predmetu zákazky

**Príloha č. 2:** Cenník – návrh na plnenie kritérií

**Príloha č. 3:** Zoznam zodpovedných osôb

**Príloha č. 4:** Zoznam subdodávateľov

**Príloha č. 5:** Certifikát, resp. vyhlásenie o zhode, ktorý obsahuje registračné čísla ŠUKL